Flere svende har nu modtaget deres dom

To håndværkere på henholdsvis 25 og 30 år er mandag blevet idømt otte måneders fængsel for vold og overgreb mod en lærling.

Det har Retten i Kolding afgjort mandag eftermiddag.

To medtiltalte er blevet idømt mildere straffe - henholdsvis tre måneders fængsel og 40 dages fængsel. I sidstnævnte tilfælde gøres dommen betinget.

De to mænd på 32 og 36 år, der ikke er danske statsborgere, udvises samtidig betinget.

De har alle nægtet sig skyldige og hævdet, at det blot var udtryk for drengerøvsagtige drillerier.

Fik blyant i endetarm

De fire håndværkere var tiltalt for flere tilfælde af grov vold mod lærlingen.

Overgreb, der skete over en periode på et halvt år i 2016 på byggepladser i Horsens og Odense og på en firmaadresse i Kolding.

Ved en enkelt lejlighed skal to af de tiltalte også have klippet hul i lærlingens arbejdsbukser og stukket en tømrerblyant op i hans endetarm, mens de holdt ham fast.

Ligesom det også i retten har været beskrevet, at kosteskaft ved en episode blev tvunget op i endetarmen på lærlingen.

Let offer

Men den forklaring godtog anklager Anna Holm ikke.

- Når en stor og voksen mand vælter en dreng på 17 år omkuld og fastholder ham, og når en anden person samtidig fører et kosteskaft op i bagdelen på ham med stor kraft, så er der tale om overgreb i straffelovens forstand, lød det før dommen fra Anna Holm.

Hun mener, at de fire tiltalte havde udset sig lærlingen, fordi han var et nemt offer.

Før domsafsigelsen havde anklageren krævet to af de fire tiltalte mindst halvandet års ubetinget fængsel.

Ofret krævede en godtgørelse på 175.000 kroner af de tiltalte. Retten tildeler ham en tortgodtgørelse på 10.000 kroner.

Lærlingens papfar: Der var en syg kultur i firmaet

Se også: Pap-søster til mishandlet lærling: Han fortalte ikke noget om overgreb

Mishandlet lærling: Jeg skreg at de skulle stoppe

Se også: Tiltalt svend om mishandlet lærling: Han var en kanon fyr

Se også: Håndværkere tiltalt for at stikke kosteskaft op i endetarm på lærling: Nægter sig skyldige